open-index/open-wikipedia-markdown huggingface dataset:
Revolvermagasinet

***Revolvermagasinet*** er et norsk humorprogram med Charlo Halvorsen, Stig Holmer og Otto Jespersen som ble sendt NRK Radio fra 1988 til 1992. Programmet gikk på P1 og ble de første årene sendt på fredagskvelder, mellom klokken 23 og midnatt. Fra høsten 1991 ble det kjent under navnet *Nye revolvermagasinet* og gikk på onsdagskveldene. En rekke kjente politikere og kulturpersonligheter ble intervjuet i programmet. Gjestene fikk sjelden slippe til og spørsmålene var gjennomgående useriøse. Programmet hadde undertittelen «et oppgjør med virkeligheten».

Andre som medvirket i programmet var Øystein Bache, Rune Gokstad, Jan Pande-Rolfsen, Svein Byhring og Cille Biermann.

Programmet ble i løpet av de årene det gikk blant de mest populære underholdningsprogram på radio. Dagbladet kåret det til «Norges tøffeste radioprogram noensinne».

*Revolvermagasinet* ble sendt fra 16. september 1988 til 27. mai 1992. Deler av programmet ble sendt i reprise i 2003.

Det ble også gitt ut en CD og en kassett med høydepunkter fra programmet.

## Referanser
Molde fengsel

**Molde fengsel** er et tidligere fengsel i Molde sentrum. Fengselet ble stengt i 2005 i forbindelse med åpning av Hustad fengsel etter omfattende råte- og soppskader. Bygget fungerer i dag som undervisningsareal for Molde kulturskole og kontorlokale for Molde kommune. Rådstua har også blitt oppgradert for 6 millioner kroner og fungerer som vigselslokale for borgerlige vigelser. 

## Referanser


## Eksterne lenker
* www.kriminalomsorgen.no
* 
*https://www.rbnett.no/pluss/2016/11/17/Vil-bruke-6-millioner-p%C3%A5-r%C3%A5dstua-13803947.ece
*http://www.molde.kommune.no/borgerlig-vielse.6017171.html?showtipform=2
Hustad fengsel

**Hustad fengsel** ligger på Hustad i Fræna i Møre og Romsdal. Nærliggende byer er Molde og Kristiansund. Fengslet er underlagt Kriminalomsorgen region vest.

Det består av en åpen og en lukket avdeling med totalt 60 plasser(28 på lukket og 32 på åpen). Fengselet betjener hovedsakelig Romsdal og Nordmøre, men tidvis også andre distrikt. Hustad fengsel startet opp i januar 2005 og tok over for det tidligere Molde fengsel. Før stedet ble fengsel var dette en leir for militærnektere fra 1950 til 2004. I juni 2009 skifte Hustad fengsel navn til Hustad naturfengsel. Fengslet ønsker å profilere seg som et fengsel som bruker naturen til forebyggende soning.

Fengslet har bibliotek, prest, helseavdeling og skoleavdeling i tillegg til en rusmestringsenhet som ble påbegynt bygd i 2010 og ferdigstilt sommeren 2011.

## Se også
* Hustad leir

## Referanser


## Eksterne lenker
* Kriminalomsorgens presentasjon av Hustad fengsel
* Hustad fengsels nettside
Torger Nergård

**Torger Nergård** (født 12. desember 1974 i Trondheim) er en norsk curlingspiller. Han var med som reserve på laget som vant gull i Vinter-OL 2002 i Salt Lake City. Åtte år senere spilte han på laget som tok sølv i OL i Vancouver, etter å ha tapt finalen mot Canada. Han var med på Norges lag som ble verdensmester i VM i 2014 i Beijing.

Siden 2006 har Nergård spilt fast på det norske landslaget, under ledelse av skip Thomas Ulsrud. Han bor i Oslo og spiller i Snarøen Curling Club.

Med Nergård som skip tok Norge sølv i curling-VM 2010. Samme år ble Nergård tildelt Collie Campbells Minnepris. Han var med på Norges lag som vant EM-gull i 2005, 2010 og 2011.

Under Vinter-OL 2022 i Beijing, ble han nummer 6. 

## Resultater
* 1996: Junior-VM &ndash; Femteplass (skip)
* 1998: VM &ndash; Femteplass
* 2001: EM &ndash; Fjerdeplass
* 2002: Vinter-OL &ndash; Gull (reserve) 
* 2003: EM &ndash; Tredjeplass
* 2004: VM &ndash; Fjerdeplass 
* 2006: VM &ndash; tredjeplass
* 2007: EM &ndash; andreplass
* 2008: VM &ndash; tredjeplass
* 2008: EM &ndash; andreplass
* 2009: VM &ndash; tredjeplass 
* 2009: EM &ndash; tredjeplass 
* 2010: Vinter-OL &ndash; andreplass
* 2010: VM &ndash; andreplass (skip)
* 2010: EM &ndash; førsteplass 
* 2011: EM &ndash; førsteplass 
* 2014: EM &ndash; andreplass

## Referanser


## Eksterne lenker
*
Engrish

**Engrish** viser til grammatisk ukorrekte versjoner av engelsk som ofte oppstår i østlige Asia. Uttrykket er en fonetisk gjengivelse av ordet «english» uttalt på japansk (eller enkelte andre asiatiske språk) hvor man har vansker med å skille mellom lydene *l* og *r*. 

Selv om uttrykket kan referere til verbal engelsk, er det hyppigere brukt for å beskrive skrevet engelsk, der problemene er enklere å identifisere og publisere. Engrish er blitt funnet på alt fra dårlig oversatte skilt, menyer og instruksjonsmanualer til bisarre reklameskilt og merkelige slagord på t-skjorter. Uttrykket brukes på alt fra humor til forverring. Landsspesifikke uttrykk som *[[Japlish]]* eller *Janglish* for Japan, *[[konglish]]* for Korea, *[[chinglish]]* for Kina og *[[tinglish]]* for Thailand eksisterer også.  Selv om filippinsk uttale ofte kvalifiserer til å bli kalt engrish, er kommunikasjonstilen velkjent som *[[Taglish]]*, som heller refererer til den omfattende vanen å mikse engelske og tagalogiske ord og uttrykk, og bruker ofte begge deler i samme setning. Denne språkprosessen karakteriseres som kodebytting.

## Eksterne lenker
* En samling med eksempler på Engrish
Slamsuger

**Slamsuger** er en teknisk, mekanisk enhet som er laget for å suge slam, avløpsvann, sandfang og lignende.

Slamsugere er tilgjengelig i alle kommunene i Norge, fordi Stortinget har lovbestemt slamtømming av mindre, private avløpsanlegg. En slamsuger er som oftest påmontert en lastebil, og ligner på en tankbil. Noen mindre kommuner har slamsugerenheten som en traktorhenger.

Slammet som skal suges er som oftest i oppsamlingstanker under bakkenivået, så derfor må slamsugeren ha en kompressor som produserer vakuum på enheten.

Slam suges opp via en gummislange og inn på slamtanken. Inntaket på slamtanken er høyt opp for å hindre tilbakeføring av slammet ved akutt vakuumtap. Når slamtanken er full må slamsugeren på et godkjent mottak for å levere slammet. Dette er enten lagune, kloakkrenseanlegg, lagringsbasseng, lagringstank eller annet egnet sted.

Mange av dagens slamsugere har også høytrykkspyler, og kalles «kombi-bil» på fagspråket. Disse er utformet forskjellig, vanntanken kan ligge rundt slamtanken, de kan være store som slamtanken, en kombibil kan ha en like stor vanntank som slamtank, f.eks, viss slamtank har en kapasitet på 10 kubikk, kan også vanntanken ha det, alt etter hva kunden som bestiller bilen ønsker. Man har også skyvbare skott, det vil si at man har en bevegelig del inne i tanken der man kan dele på mengde vann å slam, alt etter ønske. Disse høytrykkspylerene er utviklet for å åpne tette og igjengrodde rør. Høytrykks slangene som brukes kan variere i størrelse, , mest vanlig er vel 1 tomme og halv tommes slanger. Til disse brukes det forskjellig form for dyser, disse er utviklet i forskjellig form å størrelse. Trykket fra pumpen kan variere ut ifra hvilken pumper man velger og ikke minst vil ha, alt etter hva kunde vil ha. Det som er viktig er at det ikke kjøres for mye trykk i gamle sementrør da strålene fra vannet kan ødelegge mer en de gagner. en 120 meter lang nylon slange veier godt over 100&nbsp;kg, allikevel klarer man å dra dette ut med vanntrykk på dyse på noen sekunder viss røret er åpent og ingen hindringer. Det er store krefter ute å går.
Grafisk semiologi

**Grafisk semiologi** er en metode som gjør bruk av *visuelle variabler* i  tre persepsjonsnivåer.

Semiologi brukes innen språkvitenskapen om læren om tegn.  Med grafikk mener vi i denne sammenheng et system med regler og redskaper for bildeframstilling (grafikk kommer av det greske ordet grafein = tegne).

Redskapene er de visuelle variablene og reglene for bruken av dem. Grafisk semiologi begrenser seg ikke til kart, men grafisk semiologi kan også forstås som læren om karttegn. Kartografen Jacques Bertin var den første som forklarte visuelle variabler og de tre persepsjonsnivåene: (1) lesekart, (2) sebare kart og (3) kommuniserbare kart.

Bertins bok ble opprinnelig skrevet på fransk, men ble i 1981 oversatt til engelsk. Han  ble i 1993 tildelt en pris av *International Cartographic Association (ICA)* for denne boken. Bertins system av grafiske variabler ble opprinnelig knyttet til statiske kart, men det har siden vist seg at en utvidelse til dynamiske kart er holdbar.

Mot slutten av 1980-tallet ble teoriene til Bertin alminnelig kjent utenfor Frankrike og geograf Axel Baudouin introduserte Bertins teorier i kartografiundervisningen i Norge.

## Visuelle variabler
Bertin beskriver åtte visuelle variabler:
# planets x-koordinat
# planets y-koordinat
# størrelse
# gråverdi
# korning
# fargetone
# retning
# form

De to første visuelle variablene definerer posisjonen i planet. De øvrige seks variablene kan best forklares ved å hevde at de visuelle variablene er ortogonale. En kan endre en av de visuelle variablene uten at endringen forplanter seg til de andre visuelle variablene.

## Referanser


## Litteratur
*Bertin, Jacques; *Graphics and Graphic Information Processing* Walter de Gruyter, Berlin, New York, 1981
* Bjørke, Jan Terje: *[http://www.geoforum.no/forskOgUtdan/kartografisk-litteratur/kartografisk_kommunikasjon.pdf - Kartgrafikk kommunikasjon pdf]*2005
Øverland (Bærum)

**Øverland** er et kulturlandskap på Haslum i Bærum som danner inngangen til Bærumsmarka.

Øverland gård i Bærum, Akershus, ved Bærumsmarka består av to deler som heter *Øverland Vestre* og Øverland Østre. 

Siden 1947 har **Øverland Vestre** vært eid og drevet av Norges Vel. Gården består av 400 daa jord og 1500 daa skog. Primærproduksjon er korn. En del er leid ut til Øverland andelslandbruk. Et arboret har en samling med trær fra hele verden. Steinerskolene i Oslo og Bærum har anlagt en skolehage på gården som drives økologisk. Naturbrukslinja ved Stabekk videregående skole driver landbruksopplæring på gården.

Øverland Østre har bygninger fra 1960-tallet. Bygningene, gårdstunet og gårdsveien har kulturhistorisk verdi. Murenveien er registrert som historisk vei opp til Ankerveien. Denne strekningen anses å være en del av Bispevegen/Pilegrimsleden. Videre har gården kalkovn, steinbrudd og veifar fra før-reformatorisk tid (før 1537).

## Se også
*Øverland, pekerside

## Referanser
Andrea

**Andrea** er et kvinnenavn som betyr «mandig». *Andrea* er også et vanlig italiensk mannsnavn.

## Etymologi
Kvinnenavnet *Andrea* er dannet av mannsnavnet *[[Andreas]]* som kommer av det greske *andreios*, «mandig». 

## Utbredelse

Navnet *Andrea* var vanlig i Norge på siste halvdel av 1800-tallet og igjen fra 1980-årene og hadde en popularitetstopp med 1,1 % i 2005. Navnet er dermed vanlig blant generasjon Z i Norge.

*Andrea* var et populært kvinnenavn i USA i 1970- og 1980-årene.

I England var *Andrea* et populært kvinnenavn i 1970-årene.
	

*Andrea* er i dag et svært vanlig kvinnenavn i mange land.

|}

Mannsnavnet *Andrea* er svært vanlig i Malta, og også mye brukt i Italia.

|}

Andrea har navnedag 3. juli i Norge, 10. juli i Sverige og 30. november i Finland.

## Kjente personer med navnet
Personene i listen er ordnet kronologisk etter fødselsår.
### Kvinner
* Andrea Parker (f. 1970), amerikansk skuespiller
* Andrea Bræin Hovig (f. 1973), norsk skuespiller
* Andrea Corr (f. 1974), irsk sanger og skuespiller
* Andrea Anders (f. 1975), amerikansk skuespiller
* Andrea Riseborough (f. 1981), britisk skuespiller
* Andrea Russett (f. 1995), amerikansk internettpersonlighet
### Menn
* Andrea Bocelli (f. 1958), italiensk operasanger

## Navnedag
*Andrea* har navnedag i flere land, oftest 30. november. Den norske navnedagen er .

## Referanser


## Eksterne lenker
*
Fiona Apple

**Fiona Apple McAfee Maggart** (født 1977) er en amerikansk sanger-låtskriver og pianist. Hennes stemmeleie er alt. Hennes musikkstil inneholder elementer fra jazz og alternativ rock. 

## Biografi

Apple tilbrakte barndommen sammen med mora og søstera si, etter at foreldrene hennes (sangerinna *Diane McAfee* og skuespilleren *Brandon Maggart*) skilte seg da hun var ganske ung. Skilsmissen skal ha påvirket henne dypt, for hun hadde problemer med å sosialisere seg med andre barn. Hun har uttalt at hun er et ekstremt sjenert menneske.

## Oppdagelse og tidligere karriere
Apple ble intrudusert til musikkindustrien i 1994 når hun ga en demotape med sangene «Never Is a Promise», «Not One of Those Times» og «He Takes a Taxi» til sin venn som var barnevakt for musikkpublisisten Kathryn Schenker. Schenker ga tapen videre til Sony Music direktøren Andy Slater. Apples altstemme, pianokunnskap og tekster bet han seg merke i og Slater ga henne en platekontrakt.

Apples kunnskaper som musiker og musikkskriver, samtidig med sitt sterke bilde av ei problematisk kvinne, gjorde at hun ble ganske kjent i USA bare noen månender etter at hennes første låter startet å bli spilt i radio og tv. Fiona Apples første storsuksess kom med sangen og musikkvideoen til *Criminal*, som viste henne i en sensuell atmosfære. For denne videoen vant hun en MTV Video Music Award som beste nykommer.

## Albumutgivelser

* *Tidal* (1996)
* *When the pawn hits the conflicts he thinks like a king. What he knows throws the blows when he goes to the fight. And he'll win the whole thing 'fore he enters the ring. There's nobody to batter when your mind is your might. So when you go solo you hold your own hand. And remember that depth is the greatest of heights. And if you know where you stand then you know where to land. And if you fall it won't matter 'cause you know that you're right* (Ofte forkortet til *When the Pawn...*) (1999)
* *Extraordinary Machine* (2005)
* *The Idler Wheel is wiser than the Driver of the Screw and Whipping Cords will serve you more than Ropes will ever do* (Ofte forkortet til *The Idler Wheel...*) (2012) 
* *Fetch the Bolt Cutters* (2020)

## Referanser


## Eksterne lenker
* 
* 
* 
*
Pumpestasjon

En pumpestasjon er en teknisk innretning i et rørsystem for å transportere drikkevann, industrivann, overvann eller spillvann rundt i samfunnet.

I Norge har man mange **pumpestasjoner** for å frakte drikkevann fra vannkilden til forbruker, og for å frakte spillvann tilbake til kloakkrenseanlegg, eller overvann til utløpssted. Det er som oftest kommunene som har slike anlegg, eller større private vann og kloakkrenseanlegg. 

En **pumpestasjon** er et lite bygg eller kummer som er plassert på strategiske plasser rundt i Norge. Inne i hver stasjon er det en lagringstank eller basseng. Vannet kommer rennende med selvfall ned i lagringsplassen, for deretter å bli pumpet videre for å oppnå trykk i drikkevannet, eller for å få spillvann eller overvann over en høyde i terrenget.

I perioden 1960&ndash;1990 var de fleste pumpestasjoner som vist på bildet, små bygg på 2,5 ganger 2,5 meter, og rødmalt. I nyere tid finnes det pumpestasjoner som passer inn i omgivelsene, både i laftet tømmer, stål og som små kunstverk.
Marit Myrmæl

**Marit Myrmæl** (født 1954) er en norsk idrettsleder og tidligere langrennsløper som var en aktiv utøver fra slutten av 1970-årene til begynnelsen av 1980-årene. Hun representerte Meldal IL.

## Karriere
Myrmæl deltok i tre olympiske leker (1976, 1980 og 1984). Hennes beste individuelle plassering kom i Sarajevo i 1984 da hun ble nr. 7 på 10&nbsp;km. Hun har også en 5.-plass fra stafetten i Innsbruck i 1976, og bronse på stafetten i OL 1980 i Lake Placid. Myrmæl deltok i to VM på ski, i 1978 og 1982. Den beste plasseringen hennes var en 5.-plass på stafetten i Falun i 1978, mens hennes beste individuelle var en 6.-plass på 20&nbsp;km i Oslo i 1982.

Hun ble norsk mester fire ganger – 5&nbsp;km 1976, 10&nbsp;km 1979 og 20&nbsp;km 1977 og 1979.

Myrmæl la opp i 1984, samme år ble hun æresmedlem i Meldal IL og ble tildelt Meldal kommunes kulturpris.

Etter karrieren som aktiv idrettutøver har hun hatt en rekke verv og stillinger innen norsk idrett. Hun var sportssjef under VM på ski i 1997 og var leder av internasjonal avdeling i Norges idrettsforbund fra 1997 til 2002. Hun har siden vært tilknyttet Olympiatoppen og hatt verv i Den europeiske olympiske komiteen (EOC).

Hun er barnebarnet til kombinertløperen og dobbel kongepokalvinner Olav Myrmæl.

## Medaljer i norske mesterskap
### Ski

### Friidrett

## Referanser


## Eksterne lenker
* 
* Marit Myrmæl hos NRK
Sandfang

**Sandfang** er en enkel mekanisk renseprosess for å skille ut sand, grus, og jord fra vann gjennom sedimentering for å hindre tetning og forurensning. 

Det finnes flere hundretusener av sandfang i Norge. Alle sluk, kummer og rister i og ved gater og veier, og alle dreneringskummer ved boliger og bygg er kategorisert som sandfang. Sandfang inngår også som forbehandling i renseanlegg. De største sandfangene er i vannkraftverk.

De mest vanlige sandfangene virker ved at vannet kommer inn i ovenfra og utløper på et høyere punkt enn bunnen i sandfanget. Dermed blir det plass til sand, grus og jord under utløpet som sedimenterer og blir liggende på bunn, og det klare vannet renner videre.

I alle vaskehaller er det sandfang, med oljeutskiller med forskjellige skiller inne i kummen for at vaskemidlene, olje og andre giftstoffer ikke skal renne ukontrollert ut i naturen. Prinsippet er det samme som over, men her er det oftest lange renner i golvet som sand og grus samles i. Større vaskerier har ofte avanserte og store sandfangløsninger. 

Felles for alle sandfang er at de må tømmes før det er fullt og sand, grus eller jord renner videre inn i rørsystemene. Disse tømmes som oftest med slamsuger. Masser fra sandfang gjenbrukes, renses eller deponeres.

## Referanser
Steven Naismith

**Steven John Naismith** (født 14. september 1986) er en skotsk fotballspiller som spiller for Heart of Midlothian FC.

Han spilte tidligere for skotske Rangers og Everton.

## Karriere
### Kilmarnock FC
Han spilte 101 kamper for Kilmarnock og scoret 29 mål på fire år. Han scoret sitt første mål for Kilmarnock i 2-2 kampen mot Hearts i 2005. I 2005/2006 sesongen ble han kåret til årets unge spiller i Skottland. I januar 2007 scoret Naismith sitt første Hat-trick i en CIS cup-kamp mot Falkirk hvor Kilmarnock vant 3-0 til slutt. Han ble også kåret til årets unge spiller i Skottland i 2006/2007 sesongen.

### Overgangen til Rangers
4. juni 2007 la Rangers FC inn et bud på £ 400&nbsp;000 på spissen, men Kilmarnock avslo budet. Senere viste også rivalen Celtic interesse for spissen. Det samme gjorde Premier League-klubben Charlton, men etter det la Rangers inn et bud på £ 1.4 mill, men Kilmarnock avslo igjen. 31. august, rett før overgangsvinduet stengte, la Rangers inn et bud på £1.9 mill. Da var det ikke tvil, Steven Naismith var klar for Glasgow.

### Rangers FC
Han debuterte dagen etter og fikk 7 minutter. Han skåret sitt første mål mot Aberdeen som Rangers vant 3-0 den 23. september 2007. Naismith har spilt syv kamper for Rangers og scoret ett mål. Naismith fikk nummer 18 i Rangers FC, men det kan bli vanskelig i kampen om spilletid med så mange gode spisser.

### Landslaget
Naismith scoret i debuten for det skotske U21 landslaget mot Island U21 i mars 2006. Skottland vant kampen 4-0. Samme måned skåret han mot Tyrkia for Skottlands B-landslag. Målet hans var avgjørende, fordi Skottland vant kampen 3-2. Han har også spilt for Skottlands U18 landslag. 1. august 2007 var han kaptein for Skottlands U21 landslag mot Tsjekkia. Da scoret han kampens eneste mål.
 
1. juni 2007 ble han kalt opp til A-landslaget for første gang. Og han debuterte mot  hvor  vant 2-0.

## Referanser


## Eksterne lenker
*
Audi S2

**Audi S2** var en modell fra den tyske bilprodusenten Audi. Audi S2 var en sportslig modell basert på den Audi 80/90. Audi S2 ble lansert i 1991 som coupé, men i 1993 kom en 5-dørs stasjonsvognutgave og en 4-dørs sedan. S2 sedan ble kun produsert på bestilling fra kunder og ble derfor bare laget i 306 eksemplarer. Bilen hadden en 20-ventilers, turbomotor på 2,2 liter med fem sylindre i rekke som utviklet 220 hestekrefter. Senere ble effekten økt til 230 HK.

Audi S2 hadde firehjulsdrift (kalt Quattro hos Audi). Den akselererte fra 0–100&nbsp;km/t på 5,8 sekunder og toppfarten var 246&nbsp;km/t.

## Litteratur
* Kevin Thiel: *AUDI 80 - Alle Modelle von 1972 bis 1995* (tysk), HEEL Verlag GmbH, 2007, ISBN 978-3-89880-828-6.
Kyrre Holm Johannessen

**Kyrre Holm Tønne Johannessen** (født 1973) er en norsk programleder og manusforfatter. 

Han startet karrieren i Radio Nova og ble tilknyttet i NRK P3 i 1998, hvor han deltok i program som *[[Karate (radioprogram)|Karate]]*, *Kyrre* og *[[P3morgen]]*. I 2007 var han med å lede femte sesong av TV 2s talentprogram *[[Idol (TV-program)|Idol]]*.

Fra 2015 til 2019 ledet han podkasten *Krisemøte* sammen med Kristopher Schau. Schau ga seg sommeren 2019, hvorpå Johannessen fortsatte alene med intervju-podkasten *Krisemøter.* 

Han giftet seg i 2007 med komikeren Lisa Tønne. 

## Karriere
### TV

* 2022 *[[Side om side]]* (Skuespiller)

* 2021 *[[Bortført]]* (Manus)
* 2019 *[[En får væra som en er]]* (Manus ti episoder)
* 2017 *Folkevalgt* (Manus syv episoder)
* 2016 * Meglerne sesong 2* (Manus 5 episoder)
* 2017 *[[Unge lovende]]* (Skuespiller)
* 2013 *[[Side om side]]* (Skuespiller)
* 2007 *[[Størst av alt]]* (Skuespiller)
* 2007 *[[Idol (TV-program)|Idol - Jakten på en superstjerne]]* (Programleder)

### Radio
*1998–2003 *[[Karate (radioprogram)|Karate]]*
**Kyrre* 
**[[P3morgen]]*

### Podkast

* 2015 – *Krisemøte*
* 2021 – *Henrettelsespodden* (sammen med Torgrim Sørnes)
* 2023 – *Nådeløse Nordmenn: Gestapo* (sammen med Eirik Veum)

## Bibliografi
*  *Den lille redde bæsjen – På nasen* (med Kristopher Schau), Victoria 2016, ISBN 9788293251798

## Referanser


## Eksterne lenker
*
Kallrustadvegen

**Kallrustadvegen** er et offisielt vegnavn i Nordlia i Østre Toten. Navnet ble vedtatt i 2000. Vegen ligger i utkanten av det tettbygde området i Nordlia. Den opprinnelige Kallrustadvegen greina av Trondhjemsvegen like nedafor Nordlia kirke og gikk over Breili-jordene og Engelia opp til de to Kallrustad-gardene. Herfra går det traktor- og turveg videre til Dælin. Deler av Kallrustadvegen ble omlagt i forbindelse med utbygginga av byggefeltet Kallrustadskauen i 1980, mens strekningen over Engelia og Breili nå er oppdyrka.
Drenering

**Drenering** er et uttrykk på vannfjerning. Boliger og bygg blir drenert med grunnmurspapp og dreneringsrør under bakken. Dette for å lede overvann, regnvann og annen uønsket væske bort fra grunnmuren, for å bevare kjellere og byggene tørre.

Parkeringsplasser, gater og veier blir drenert med kummer i bakkeplan som vannet renner ned i. En drenering ender ofte i et sandfang.

Innen jordbruk brukes drenering for å muliggjøre oppdyrking av myrer og våtmarker og lignende, og for å lede bort overflatevann ved kraftig nedbør.

På småfly kan kondensvann og regnvann legge seg nederst i bensintankene. Før flyging dreneres det derfor litt bensin fra spesielle kraner lavt på tankene og lavt i bensinanlegget, som blir inspisert etter vanndråper.
Resipient

**Resipient** er et faguttrykk/en felles betegnelse på bekk, elv, innsjø, hav, myr som mottar utslipp av forurensninger.

Sårbare resipienter er vannforekomster som blir betydelig negativt påvirket dersom de tilføres forurensninger fra land. Dette innebærer i hovedsak at det biologiske livet i resipienten er følsomt for endringer i pH, saltinnhold, organisk stoff, næringssalter, miljøgifter eller andre faktorer. Dersom en veg drenerer forurenset vann, inkludert veisalt, til en sårbar resipient, bør det vurderes overvåking av tilførslene, og i hvilken grad denne påvirker resipienten.

I kommunal sammenheng kalles f.eks. mottaker av renset vann fra kloakkrenseanlegg for resipient. Ved utslipp fra kloakkrenseanlegg bør det kontinuerlig vurderes om resipienten er sårbar for utslipp eller ikke.
Enterprise Oil Norge

**Enterprise Oil Norge** er et oljeselskap som ble etablert i 1973. Selskapet har en eierandel på 0,89 % på Statfjord-feltet, og er et datterselskap i Norske Shell som eier 100 % av aksjene.

## Referanser
Kallrustadskauen

**Kallrustadskauen** er et byggefelt og et offisielt vegnavn i Nordlia i Østre Toten. Feltet ble utbygd i 1980/81, og Østre Toten kommune kalte det da "Nordli I", ettersom dette var det første større byggefeltet i Nordlia. Uoffisielt gikk det imidlertid under navnet "Stendefeltet" etter tomteselgeren *Nils Stende*. Østre Toten kommune vedtok i 2000 vegnavnet Kallrustadskauen, da feltet var bygd på beitet og skauen til garden Ner-Kallrustad. Kallrustadskauen grenser til de mindre byggefelta Engelienga og Engelund/Bekkelundsjordet (begge utbygd på 1970-tallet). Disse tre felta framstår som ett sammenhengende boligområde og er en del av tettstedet Nordlia. 

Nederst i Kallrustadskauen ligger også Nordli skole, som ble utbygd samtidig med feltet.
Axel Krogvig

**Axel Krogvig** (født 5. mars 1950) fra Ringsaker er en norsk næringslivsleder. I 1990 ble han headhuntet til disponent for Gjøvik Potetindustrier. Han var konsernsjef i Gilde BA, senere Nortura BA fra 2000 til høsten 2007 da han gikk over i en stilling som spesialrådgiver i Nortura. I desember 2007 ble han konstituert administrerende direktør i Norsk Tipping etter at tidligere leder Reidar Nordby jr. måtte trekke seg som følge av en skattesak. Ved overgangen ble han kritisert for en en spesielt attraktiv pensjonsavtale med Nortura. Han driver slektsgarden Kråkvik to kilometer sør for Ringsaker kirke og er grandnevø av forfatteren Tryggve Andersen.

## Referanser
Deviasjon

**Deviasjon** kan ha to ulike betydninger:
# Deviasjon (magnetisk) – Avvik i kompasskurs på grunn av lokale påvirkninger i et fartøy.
# Deviasjon (frekvens) – Radioteknikk.
Øretrompeten

**Øretrompeten** (tuba auditiva, tuba Eustachii eller det eustakiske rør) er en trang kanal mellom mellomøret og nesehulen som vanligvis er lukket. Den åpnes naturlig ved gjesping eller svelging, for å slippe gjennom en liten luftmengde. Trykkforskjeller mellom mellomøret og atmosfæren, altså luften rundt oss, blir da utliknet. Dette skjer for å unngå skader. 

Trykkforskjeller kan forårsake forbigående hørselstap, ved at trommehinnen og de små knoklene inne i øret (hammeren, ambolten og stigbøylen) ikke får bevege seg normalt. 

## Dott i øret
Ved raske trykkforandringer, f.eks, når man reiser med fly som letter eller lander, eller under vann mens man dykker, kan selv personer med normale øretrompeter få øresmerter og nedsatt hørsel p.g.a. trykkforskjell mellom det ytre øret (utenfor trommehinnen = atmosfæretrykket (vanntrykket)) og mellomøret (innenfor trommehinnen). Trommehinnen kan da bli sugd innover (undertrykk), eller bule utover (overtrykk). Vi får «dotter» i ørene. Dette kan være smertefullt. Både smertene og den nedsatte hørselen går imidlertid over når trykket utliknes. 

## Slimdrenering og øreverk
En viktig oppgave for øretrompeten er å slippe ut slim fra det indre øret. Allergi eller infeksjoner i øvre luftveier, f.eks. forkjølelse,  forårsaker at slimhinnene i nesehulen svulmer opp, og produserer mer slim ("snørr"), slik at luft ikke kan passere. Øretrompeten blir da tett, og slipper hverken slim eller luft gjennom. Resultatet kan bli at bakterier blir fanget inne i mellomøret, og det kan oppstår en mellomørebetennelse, ørebetennelse eller øreverk. Øreverk er mer utbredt hos barn, fordi øretrompeten ligger mer vannrett, er kortere, og har en slappere åpning. Dette hemmer dreneringen.

## Forebygging
Vanlig nesespray kan forebygge eller helbrede problemer med øreverk, tett øretrompet eller "dott i øret". Nesespray skal brukes med forsiktighet – les bruksanvisningen. Man bør først prøve å få dotten ut ved hjelp av svelging eller gjesping eller tyggegummitygging. Man kan også prøve å holde for nesen, lukke munnen og blåse eller suge luft i nesehulen (Valsalvas manøver). Når trykket utliknes, kan man enkelte ganger høre noe som minner om et lite smell.
Stri kråkefot

**Stri kråkefot** (latin: *Lycopodium annotinum*) er en plante i kråkefotslekten av kråkefotfamilien. På latin heter den *Lycopodium annotinum* ssp. *annotinum*. Heksemel er sporene til planten. Arten har en underart – **[[fjellkråkefot]]**.

 

Stri kråkefot blir 5-25 cm høy, og blomstrer på ulike tidspunkt fra juni til september. Den liker mager jordgrunn, gjerne litt skyggefullt, i furuskog, sumpskog, skråninger, raviner, ved tilgrodde elve- og bekkefar, samt i gamle torvtak, plantefelt og drenert myr. Stri kråkefot danner ofte store bestander, tuene er tette og mer tallrike enn hos lusegrass. 

De mørkegrønne greinene er 10-15 cm lange og har antydninger til årsskudd. Bladene er 4-10 mm lange, nedbøyde og kjennes strie som en stiv bust når man tar på planten. Bladene mangler tydelig hårspiss, de er svakt sagtannede. og nesten ingen av dem peker rett ut eller oppover. Disse trekkene skiller den fra lusegress. Dessuten har stri kråkefot lange utløpere på ofte mer enn 50 cm, noe lusegress mangler. Stri kråkefot har også langt mer utpreget og tydelig gult sporeaks i toppen. 

Hovedforskjellen fra myk kråkefot er at denne har lange skaft mellom årsskuddet og sporeakset, mens stri kråkefot ikke har noe skaft imellom årsskuddet og sporeakset.

## Underarter
Stri kråkefot opptrer i Norge i to varianter: *Vanlig stri kråkefot (Lycopodium annotinum* ssp *annotinum)*, og dessuten *Fjellkråkefot ((Lycopodium annotinum* ssp *alpestre)*.

**[[Vanlig stri kråkefot]]** er 8-25 cm høy og blomstrer i juni-september, på ulike tidspunkt avhengig av funnsted og ytre miljø. Bladene er alle nedoverbøyde unntatt de aller øverste bladene, og det er antydninger til skille etter årsskudd. Bladene er inntil 10 mm lange. Planten trives i skygge eller på skrinn eller hunusfattig jord, ofte i drenert myr, plantefelt, torvtak, barskog, sumpskog, rainer, skråninger og under buskas.

**[[Fjellkråkefot]]** er en litt lavere underart av strikråkefot, og den identifiseres ved at den har opprette blader som står tettere og peker rett opp, men ellers likner strikråkefot i det meste. Høyden er 5-15 cm, og bladene er maksimalt 6 mm lange. Den foretrekker humusrik jord, og er mer kravstor til næring og sollys enn vanlig stri kråkefot.

## Utbredelse
Stri kråkefot vokser i lavlandet og godt over tregrensen over absolutt hele Norden, inkludert Færøyene og det nordvestlige Island. I Folldal går fjellkråkefot opp til 1.600 moh.
 
## Referanser


## Eksterne lenker
*
Coeini

* *[[Historis]]*
* *[[Baeotus]]*
* ?*[[Pycina zamba]]*

**Coeini** er en liten gruppe av sommerfugler som tilhører den store familien flikvinger (Nymphalidae). I noen klassifikasjoner blir de regnet som en underfamilie for seg, Coeinae. Disse store og robuste artene finnes bare i skog i Sør-Amerika, Mellom-Amerika og det sørlige Nord-Amerika. Den best kjente arten er *Historis odius*, som utmerker seg med en ubehagelig lukt.

## Utseende
Store, robuste sommerfugler (vingespenn 80–100&nbsp;mm). De to eller tre slektene er noe ulike. De to *Historis*-artene er brunrøde og svarte med sigdformede forvinger, vingenes underside ligner et vissent blad. Slekten *Baeotus* ligner til forveksling den afrikanske slekten *Charaxes* (Charaxinae), men er ikke i nær slekt med denne. De har sterke farger både på over- og undersiden, og bakvingen ender i tre tynne stjerter. *Pycina zamba* ligner en stor admiralsommerfugl (slekten *Vanessa*) og bør muligens heller plasseres i Nymphalini.

## Levevis
Disse sommerfuglene drikker ofte fra råtnende frukt. *Pycina zamba* lever i trekronene og er aktiv morgen og kveld.

## Utbredelse
*Historis odius* finnes fra det sørlige USA i nord til Argentina i sør, mens *H. acheronta* har en litt mer begrenset utbredelse fra Mexico til Brasil. Begge artene finnes også i Vest-India. Slekten *Baeotus* (ca. fire arter) finnes bare i et begrenset område mellom Colombia og den vestre delen av Amazonasregnskogen. *Pycina zamba* forekommer fra Colombia til Peru.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **Nymphalinae** Swainson, 1827
*************** Coeini Scudder, 1893 
**************** Slekten *[[Historis]]* Hübner, 1819
***************** *[[Historis odius]]* (Fabricius) 
***************** *[[Historis acheronta]]* (Fabricius)
**************** Slekten *[[Baeotus]]* Hemming, 1939 – 4 arter
***************** *[[Baeotus aeilus]]* (Stoll, 1780)
***************** *[[Baeotus beotus]]* (Doubleday & Hewitson, 1849)
***************** *[[Baeotus deucalion]]* (Felder & Felder, 1860)
***************** *[[Baeotus japetus]]* (Staudinger, 1885)
**************** ?*[[Pycina zamba]]* Doubleday, 1849

## Kilder
* d'Abrera, B. (1984) *Butterflies of South America.* Hill House. ISBN 0-9593639-2-0
* Wahlberg, N. og Brower, A.V.Z. (2006) *[http://tolweb.org/Coeini Coeini]* på *Tree of life*

## Eksterne lenker
*
Jan Mazoch

**Jan Mazoch** (født 5. september 1985) er en tsjekkisk skihopper. Han debuterte i verdenscupen i 2002.

20. januar 2007 falt han i hoppbakken i polske Zakopane og måtte holdes i kunstig koma i flere dager, og han lå flere uker på sykehus med brudd i hjerneskallen. Ironisk nok fikk han sitt beste resultat i verdenscupen i dette rennet med en 15.-plass (andreomgangen ble avlyst). Dette var dog ikke første gang Mazoch falt stygt i en hoppbakke. Han har tippet rundt i Harracov. Da uten alvorlige skader.

Hans personlige rekord er 186,5 meter fra Planica i 2005.

Han er barnebarn av OL- og verdensmester Jiří Raška.

### Sammenlagtplasseringer i verdenscupen

## Referanser


## Eksterne lenker
*
SRS

**SRS** er en forkortelse som kan vise til:
*Schöneicher-Rüdersdorfer Straßenbahn, et tysk trikkeselskap
*Srpska radikalna stranka, Det serbiske radikale partiet
*Flysekskapskoden til Selkirk Remote Sensing
*DSRS, Dansk Søredningsselskab
*SSRS, Sjöräddningssällskapet
George Vancouver

**George Vancouver** (født 22. juni 1757 i King's Lynn i England, død 10. mai 1798 i Petersham ved Richmond upon Thames i Surrey) var en britisk sjøoffiser og oppdagelsesreisende.  Han ble bare 41 år gammel, men rakk likevel å få navnet sitt i historien. 

## Liv og virke
Allerede i 13-årsalderen gikk han inn i marinen og deltok på James Cooks annen og tredje ekspedisjon jorden rundt. I 1791 ledet han en ekspedisjon som skulle utforske Nord-Amerikas stillehavskyst. han brukte tre år på denne oppgaven. 

George Vancouver var den første som seilte rundt den store øya Vancouver Island som sammen med byen Vancouver senere skulle få hans navn. Egentlig stammer navnet fra *van Coevorden*, en slekt fra byen Coevorden i nordøstre Nederland.

## Referanser
Rybinsk

**Rybinsk** (russisk: Ры́бинск) er den nest største byen i Jaroslavl oblast i Russland. Byen ligger ved samløpet mellom elvene Volga og Sjeksna. Innbyggertall: 222&nbsp;653 (folketelling 2002).

## Tidlig historie
Rybinsk er en av de eldste slaviske bosetningene ved Volga. Stedet ble første gang nevnt i krøniker i 1071, som *Ust-Sjeksna*, dvs. «Sjeksnas munning». I løpet av de neste fire århundrene ble bosetningen vekselvis referert til som Ust-Sjeksna eller Rybansk. Etter 1504 ble den nevnt i dokumenter som *Rybnaja Sloboda* (oversatt: «fiskerlandsbyen»). Navnet forklares med det faktum at bosetningen forsynte hoffet til fyrsten i Moskva med utsøkt stør. 

På 1600-tallet, da slobodaen dro fordel av Muscovy Companys handel med Vest-Europa, ble den velstående nok til å bygge flere steinkirker, hvorav bare en er bevart til i dag. Mer gammel arkitektur finnes i området, herunder den siste tre-spirede kirken (i Aleksandrovklosteret) og familien Usjakovs familiegravsted på Åpenbaringsøya).

## Gullalderen
På 1700-tallet levde slobodaen fortsatt godt på Volgahandelen. Katarina II innvilget byrettigheter til Rybnaja Sloboda og ga den et nytt navn, som byen Rybinsk. Byen var et sted hvor frakt ble omlastet fra store Volga-fartøyer, til mindre båter som var i stand til å ferdes på det grunne Mariinsk kanalsystemet, som knyttet det russiske innlandet sammen med Østersjøen. Med en befolkning på 7&nbsp;000 håndterte byen Rybinsk daglig opp til 170&nbsp;000 sjøfolk og opp til 2&nbsp;000 elvebåter. Den lokale elvehavna ble derfor kalt «lektersjauernes hovedstad». 

Som øvre Volgas handelshovedstad tiltrakk Rybinsk tidligere snesvis av utlendinger, som bygget en luthersk kirke og en imponerende romersk-katolsk katedral, etter sigende den høyeste ved Volga. 

## 1900-tallet
I sovjettiden fortsatte Rybinsk sin imponerende serie med nye navn, ettersom den endret navn fire gang: til *Sjtsjerbakov* (etter Aleksandr Sjtsjerbakov) i 1946, tilbake til Rybinsk i 1957, til *Andropov* (etter Jurij Andropov) i 1984, og igjen tilbake til Rybinsk i 1989. 

De viktigste industriene i dagens Rybinsk er produksjon av flymotorer og et vannkraftverk.

## Referanser


## Eksterne lenker
* 
* Rybinsk online, uoffisielt nettsted
Engelia

**Engelia** eller **Engelien** er en gård i Nordlia i Østre Toten. Stedet ligger på gammel Kallrustad-grunn, men deler av Ner-Kallrustad ble rundt 1850 lagt inntil Asgard. I 1965 ble imidlertid resten av Ner-Kallrustad slått sammen med Engelia, slik at det det dyrka arealet nå kom opp i ca. 90 mål. Skauen og beitet på Ner-Kallrustad ble i 1980 bygd ned med eneboliger (Kallrustadskauen) og den nye Nordli skole. Tidlig på 1970-tallet hadde flere boligtomter blitt solgt fra det egentlige Engelia (boligfeltet Engelienga).

I et hus på tunet lå den opprinnelige Engeliens skifabrikk, som ble bygd opp av Hans Engelien på 1890-tallet. Sønnen Johs. Engelien flytta rundt 1900 mesteparten av produksjonen til Gjøvik, men det ble gjort ski i Engelia til andre verdenskrig. Skifabrikkhuset i Engelia ble revet tidlig på 1980-tallet. Også de andre opprinnelige husa i Engelia er revet.
Mexicodalen

**Mexicodalen** er et høylandsplatå i det sentrale Mexico, ca 110&nbsp;km langt og 30&nbsp;km bredt, rundt 2.200 m.o.h. og omgitt av fjellkjeder med vulkaner.

Dalen har ikke noe naturlig utløp for vannløp fra fjellene, og det oppstår ofte flom i tillegg til jordskjelv og vulkanutbrudd, noe som er spesielt uheldig i et område som er blant de tettest befolkede i verden, med Mexico by som kjerneområde. Befolkningstettheten gjør også ekstrem luftforurensing til en overhengende trussel mot folkehelsen.

Platået har vært bebodd i mer enn 12.000 år og var sentrum for fremveksten av aztekernes imperium.

Overskuddsvann føres i dag ut i Tulaelven i kunstige kanaler. Stedegen fisk døde ut på 1900-tallet.

I september 1985 og september 2017 ble området rammet av ødeleggende jordskjelv. I 1985 omkom rundt 9.500 mennesker, og mer enn 100.000 ble hjemløse.

## Referanser


## Eksterne lenker
*
Iris Chang

**Iris Shun-Ru Chang** (1968–2004) var en amerikansk journalist, politisk aktivist og historiker kjent for boka *The Rape of Nanking: The Forgotten Holocaust of World War II* (1997). Boka omhandler den brutale japanske massakren på innbyggerne i den kinesiske byen Nanjing i 1937, kjent som Nanjingmassakren.

## Biografi
Chang var bare 26 år gammel da hun begynte å samle materiale om Nanjing-massakren og 29 da boka utkom i 1997. Den ble en internasjonal bestselger som medførte et stadig sterkere krav om at Japan måtte ta et grundigere oppgjør med landets krigsforbrytelser. Mens vestlige kritikere og historikere lovpriste Changs arbeid, kalte høyreorienterte japanske nasjonalister henne en løgner. Hun fortsatte arbeidet med å dokumentere flere detaljer om japanernes krigsforbrytelser. Boka gjorde til at det ble langt større oppmerksomhet rundt japanernes krigsforbrytelser i USA og Europa. Chen hørte om Nanjing-massakren allerede som barn i USA, fra besteforeldrene som såvidt hadde unnsluppet japanernes inntog gjennom bymuren. Hun hadde hørt muntlige historier av det mest groteske slaget om japanske soldater som spiddet spedbarn med bajonetter og om hauger med avhogde kinesiske hoder. I intervjuer har hun fortalt om sin egen undring over at det ikke fantes bøker om dette på biblioteket i hjembyen. 
Som nyutdannet journalist deltok hun 1994 på en konferanse til minne om Nanjings ofre. Hun har fortalt om reaksjonen på de plakatstore historiske fotografiene som bekreftet historiene hun hadde hørt i barndommen, men hun var likevel totalt uforberedt på det hun så «grelle sort-hvitt bilder av avhogde hoder, oppsprettede mager og nakne kvinner tvunget av sine voldtektmenn å posere i forskjellige pornografiske stillinger, ansiktene deres forvrengt i uforglemmelig uttrykk av skam og smerte.»

Chang utgav sin tredje og siste bok i 2003: *The Chinese in America*, som omhandlet kinesisk-amerikanernes liv i USA i første halvdel av 1900-tallet.

Chang begikk selvmord i 2004, 36 år gammel. Hun ble funnet i en bil med et pistolskudd gjennom munnen på en avsides landevei i California. Dødsfallet avfødte en del spekulasjoner om at hun var myrdet av japanske nasjonalister eller yakuzaen. Rykteflommen avtok da foreldrene rykket ut og fortalte at Chang hadde lidd av langvarige depresjoner og at var avhengig av antidepressiva. Ingen var i tvil om at den årelange fordypelsen i brutalitet og grusomhet hadde satt dype spor i hennes psyke.

Hun var gift med Bretton Douglas og hadde to barn.

Dokumentarfilmen *Nanking* var inspirert av boka til Chang.

## Bøker
* *Thread of the Silkworm*, Basic Books, 1995. ISBN 0-465-08716-7
* *The Rape of Nanking: The Forgotten Holocaust of World War II*, Basic Books, 1997. ISBN 0-465-06835-9
* *The Chinese in America: A Narrative History*, Penguin, 2003. ISBN 0-670-03123-2

## Referanser


## Eksterne lenker
*
Mats Solheim

**Mats Goberg Solheim** (født 3. desember 1987) er en norsk tidligere fotballspiller.

Han kom til Kalmar i januar 2012 fra Sogndal. Fra 2012-sesongen og frem til 2015 spilte Mats Solheim for Kalmar.

Den 31. mars 2015, på den siste dagen av det svenske overgangsvinduet, annonserte Hammarby at de hadde skrevet under på en treårskontrakt med Solheim.

## Referanser


## Eksterne lenker
* 
* www.nifs om Mats Solheim
Finlands landskap

**Finlands landskap** (svensk *landskap*, finsk *maakunta*) er kommunalrettslige enheter som ble innført i Finland i 1997. Finland er inndelt i 19 landskap, 18 på fastlandet i tillegg til Åland. Disse har sin opprinnelse i Finlands historiske landskap.
Fra 1997 fantes det tjue landskap, men antallet ble redusert til 19 da Östra Nyland ble innlemmet i Nyland 1. januar 2011.

Hvert landskap i Fastlands-Finland ledes av et *landskapsforbund* (sv. *landskapsförbund*, fi. *maakuntaliitto*) som fungerer som en samkommune for kommunene i landskapet.
Landskapsforbundene tar hånd om medlemskommunenes felles interesser. De har ansvar for regional utvikling og landskapsplanlegging for kommunene. Dessuten skjøtter forbundene medlemskommunenes internasjonale kontakter. Landskapet Åland har indre selvstyre og ledes av et folkevalgt lagting.

Ledelsen i landskapsforbundene velges ikke direkte, men utpekes av sine medlemskommuner. I Kajanaland var det fra 2004 til 2012 en forsøksordning med direkte valg til folkevalgte organer i landskapets ledelse. I forsøksordningen var enkelte helsetjenester og undervisningsoppgaver overført fra kommunal forvaltning til landskapsforvaltning.

Foruten de 18 lovfestede landskapsforbundene i Fastlandsfinland finnes det interesseorganisasjoner som også kalles landskapsforbund, f.eks. *Svenska Österbottens förbund* og *Sydkustens landskapsförbund*.

Den finske stats forvaltningsenheter (de tidligere lenene og de nåværende regionforvaltningsverkene) tar utgangspunkt i landskapsinndelingen. En statlig forvaltningsenhet kan omfatte ett eller flere landskap.

Landskapene er delt inn i økonomiske regioner. Hvert landskap kan inneholde en eller flere økonomiske regioner.

## Landskapene

## Se også
*Finlands len
*Historiske landskap i Finland
*Finlands kommuner
*Finlands økonomiske regioner
*Regionforvaltningsverk
*Landskap

## Fotnoter


## Eksterne lenker
* ''Uppslagsverket Finland'', landskap
Verdensrankingen i snooker 1994/1995

**Verdensrankingen i snooker 1994/1995** er verdensrangeringen av de 32 beste snookerspillerne i verden for sesongen 1994/1995. 

Rangeringen er basert på prestasjonene spillerne gjorde de to foregående sesongene, altså sesongene 1992/1993 og 1993/1994.

## Rankingen

## Kilder
*Oppsett hos cajt.pwp.blueyonder.co.uk
Barely Works

**Barely Works** var ei engelsk folkemusikkinspirert gruppe som var aktive en kort periode på 1990-tallet. Gruppa hadde et repertoar som i hovedsak sprang ut av engelsk tradisjonsmusikk, blanda med en lang rekke tradisjoner og stilarter, som bluegrass, ska, reggae, rock, jazz, country og latinamerikansk, keltisk og afrikansk folkemusikk.

Gruppa debuterte offentlig på The Oval i London i 1988. I 1990 ble gruppa utropt som beste nykommer av det engelske folkemusikkmagasinet Folk Roots. Gruppa rakk å gi ut tre album før den ble oppløst i 1993. Av de åtte medlemmene som gruppa bestod av, har Sarah Allen og Chris Thompson fortsatt å arbeide sammen som duo.

## Diskografi
*  *Don't Mind Walking* (1991)
* *Glow* (1992)
* *The Big Beat*

## Eksterne lenker
* allmusic.com - detaljert diskografi
Grønnesbygruppa

**Grønnesbygruppa** er ei skolekorps-gruppe fra Ekne i Levanger kommune. 

Gruppa ble opprettet av Asbjørn Grønnesby, en stolt eknesbygg. Den drives i 2008 av lederen Sivert Hammer. 

## Gruppa består av
*Sivert Hammer – Trompet
*Kristine Hammer – Trompet
*Lone Stormoen – Tverrfløyte
*Christina F. Kolsvik – Klarinett
*Magnus Hegvold – Baryton
*Ståle Vestli – Baryton
*Amalie Olsen – Altsaxofon
*Kim Leverås – Tenorsaxofon
*Siri B. Brenne
*Joachim Skjerve – Trommer
*Tor Anders – Trommer
*Jørgen Skjerve – Tuba
The New Jedi Order

***The New Jedi Order*** (eller ***New Jedi Order*** eller ***NJO***) er en engelsk science fiction-bokserie bestående av 19 bøker, 3 e-bøker, 3 noveller og en tegneserie. Den første boken i serien kom ut i 1999, og den siste i 2003. 

Handlingen er satt i Star Wars-universet og fokuserer på Yuuzhan Vong-invasjonen av den kjente galaksen litt over tjue år etter at handlingen i Jediridderen vender tilbake fant sted (år 4 ABY). 

## Bøker
Prior (andre betydninger)

**Prior** har flere betydninger:

*Prior, leder for et kloster eller ordenshus
*Prior Norge, norsk merkevarenavn for produkter med egg og hvitt kjøtt
Hank Dogs

**Hank Dogs** er ei engelsk visegruppe. Gruppa består av sangeren og låtskriveren Andy Allen, hans ekskone Piano og deres datter Lily Ramona.

Hank Dogs hadde sin debut på Easycome Acoustic Club i det sørlige London i 1992, og har gitt ut to album.

## Diskografi
**Bareback* (1999) 
**Half Smile* (2002) 

## Eksterne lenker
* 
* 
* allmusic.com - detaljert diskografi
Eliza Carthy

**Eliza Carthy** (født 23. august 1975 i Scarborough) er en britisk folkemusiker og visesanger. Hun er kjent både for sin sang og sitt felespill.

Hun er datter av folkemusikerne Martin Carthy og Norma Waterson.

Tretten år gammel danna hun gruppa Waterdaughters sammen med mora, tanta Lal Waterson og hennes datter Maria Knight. Foruten en egen solokarriere har hun arbeidet sammen med Nancy Kerr, med foreldrene som trioen Waterson:Carthy og har vært medlem av gruppa Blue Murder.

I 2003 ble hun av BBC kåra til årets folkesanger og vant prisen for beste album med *Anglicana* og beste tradisjonslåt med "Worcester City" fra samme album.

I 2004 deltok hun i Oysterband Big Session, som resulterte i albumet *The Big Session Volume One*

## Diskografi
; med Nancy Kerr
* *Eliza Carthy & Nancy Kerr* (1993)
* *Shape of Scrape* (1995)
* *On Reflection* (compilation 2002)

; Solo
* *Heat Light & Sound* (1996)
* *Eliza Carthy & The Kings of Calicutt* (1997)
* *Red Rice* (1998) 
* *Angels & Cigarettes* (2000)
* *Anglicana* (2002)
* *The Definitive Collection* (compilation 2003)
* *Rough Music* (2004)
* *Wayward daughter* (2013)

**med Waterson:Carthy/The Watersons**
* *Waterson:Carthy* (1994)
* *Common Tongue* (1996)
* *Broken Ground* (1999)
* *Shining Bright – The Songs of Lal & Mike Waterson* (2002)
* *A Dark Light* (2002)
* *Fishes and Fine Yellow Sand* (2004)
* *Holy Heathens and the Old Green Man* (2006)

; med Blue Murder
*No One Stands Alone* (2002)

; med Martin Green
* *Dinner* (2001)

## Referanser


## Eksterne lenker
* 
* 
* 
*